ออมสินแจงข้อความถูกส่งต่อกรณี "เลข 8 และ 28" ไม่เกี่ยวข้องกับธนาคาร
ธนาคารออมสินแจง ข้อความถูกส่งต่อในไลน์เรื่องเลข 8 และ 28 พร้อมอ้างชื่อธนาคารเป็นข่าวปลอม เตือนหยุดแชร์ข้อความต่อ
8 ส.ค. 2560

ธนาคารออมสินแจง ข้อความถูกส่งต่อในไลน์เรื่องเลข 8 และ 28 พร้อมอ้างชื่อธนาคารเป็นข่าวปลอม เตือนหยุดแชร์ข้อความต่อ
เมื่อวันที่ 8 ส.ค. ธนาคารออมสินแจ้งว่า ตามที่ได้มีข้อความเผบแพร่ทางสื่อโซเชียล ไลน์ อ้างชื่อธนาคารออมสิน และกล่าวอ้างถึงสถานบัน เกี่ยวกับเลข 8 และ เลข 28 ในบัตรประชาชน ถ้าใครมี 2 เลขดังกล่าวให้ไปรับเงินได้ฟรีที่ะนาคารออมสินนั้น 
ธนาคารออมสินขอชี้แจงว่า ข้อความและการกระทำดังกล่าวไม่ได้เผยแพร่ออกจากธนาคารออมสิน และธนาคารออมสินไม่ได้มีส่วนเกี่ยวข้องใดๆทั้งสิ้น โดยขอย้ำว่าข้อความหรือข่าวดังกล่าวไม่เป็นความจริง ขอให้ประชาชนอย่าได้หลงเชื่อ และขอให้หยุดแชร์ข้อความดังกล่าวทันที เนื่องจากส่วนหนึ่งของข้อความมีการอ้างถึงสถาบัน ทำให้ผู้กระทำและผู้เผยแพร่มีความผิดตามประมวลกฎหมายอาญามาตรา 112 อีกทั้งยังทำให้ธนาคารออมสินเสื่อมเสียชื่อเสียงอีกด้วย
ดังนั้นหากผู้ใดทราบเบาะแสที่มาของข้อความดังกล่าวโปรดแจ้งให้ธนาคารออมสินได้ทางศูนย์ลูกค้าสัมพันธ์ธนาคารออมสิน โทร.1115 เพื่อที่ธนาคารฯจะได้ดำเนินการทางกฎหมายกับผู้กระทำการดังกล่าวต่อไป